2020. gada 4. decembrī

Latvieši izcīna divas medaļas Nāciju kausā

Piektdien, 4. decembrī tikai aizvadīts Nāciju kauss kamaniņu sportā, kas ir kvalifikācijas sacensības *Eberspacher* Pasaules kausa otrā posma pamatsacensībām, kas šajā nedēļas nogalē norisināsies Vācijas ledus trasē, Altenbergā.

Nāciju kausā startēja seši Latvijas Nacionālās kamaniņu sporta izlases atlēti – Sigita Bērziņa, Gints Bērziņš, Riks Kristens Rozītis, Artūrs Dārznieks, kā arī divvietīgā ekipāža Mārtiņš Bots/Roberts Plūme.

Vīru konkurencē Artūrs Dārznieks jau atkal kāpj uz goda pjedestāla trešā pakāpiena, līderim zaudējot 0.120 sekundes desmitdaļas. Pirmais – pieredzējušais austrietis Volfgangs Kindls *(Wolfgang Kindl)* [54.567]*,* otrais – viņa komandas biedrs Reinhards Eggers *(Reinhard Egger)* [+0.073]. Savukārt juniors Gints Bērziņš parādīja lielisku sniegumu un ierindojās 4. vietā, tādējādi kvalificējoties savam pirmajam Pasaules kausam pieaugušo konkurencē [+0.261], bet Rikam Kristenam Rozītim dalīta 5. vieta ar vācieti Eliasu Moritsu Bollmannu *(Elias Moritz Bollmann)* [+0.417].

Dāmu konkurencē no latvietēm startēja Sigita Bērziņa, kura aizvadot labu braucienu, dalīja 6. vietu ar šveicieti Nātāliju Māgu (Natalie Maag) [+0.830], pirmā – titulētā vāciete Natālija Gaizenbergere *(Natalie Geisenberger)* [52.762], otrā – viņas komandas biedre Dajana Eitbergere *(Dajana Eitberger)* [+0.263], bet trešā – itāliete Verena Hofere *(Verena Hofer)* [+0.617].

Divvietīgo ekipāžu konkurencē Mārtiņam Botam/Robertam Plūmem izdodas pārspēt pirmā Nāciju kausa sniegumu un izcīnīt sudrabu par 0.073 sekundes simtdaļām, piekāpjoties vien austriešu duetam Melleram/Fraušeram *(Mueller/Frauscher)* [42.196]. Savukārttrešajā pozīcijā ierindojās Krievijas ekipāža – Južakovs/Prokorovs *(Yuzhakov/Prokhorov)* [+0.130].

Sestdien, 5. decembrī sacensības turpinās ar otro Eberspacher Pasaules kausa posmu. Uz starta dosies un par godalgām cīnīsies divvietīgās ekipāžas un sievietes. Latvijas sportistu gaitām trasē būs iespējams sekot līdzi **tiešraidē Helio un Shortcut kanālā Best4Sport TV.**

Sestdiena, 5. decembris

10.25 1. brauciens – Divvietīgās ekipāžas

11.45 2. brauciens – Divvietīgās ekipāžas

13.15 1. brauciens – Sievietes

14.40 2. brauciens – Sievietes

Svētdiena, 6. decembris

10.30 1. brauciens – Vīrieši

12.05 2. brauciens – Vīrieši

14.15 Komandu Stafete

Informāciju sagatavoja:

Ieva Ose

LKSF sabiedrisko attiecību pārstāve